10-jarige vermisLufuno Makhari (Foto: Verskaf) Die polisie is op die spoor van ŉ jong seun van die Lufule-nedersetting, digby Thohoyandou in Limpopo, wat die afgelope naweek as vermis aangemeld is. Die seun kan nie praat nie. Kol. Moatshe Ngoepe, woordvoerder van die polisie, sê die 10-jarige Lufuno Makhari is Saterdag die laaste keer deur sy voog gesien. Sy voog het dorp toe gegaan en hom glo by die huis saam met sy suster en die verwer gelos. Ngoepe sê toe die voog later die middag terugkeer huis toe, was Makhari skoonveld. Makhari het ŉ groen sweetpak, maroenkleur tekkies en ŉ swart baadjie aangehad op die dag van sy verdwyning. “Enigiemand met inligting wat die polisie kan help om Makhari op te spoor, word versoek om sers. Khorombi Patrick Mantlhakga by 060 770 0002 of 015 963 8034, of die misdaadnommer by 10111 te bel,” sê Ngoepe.